"بوتونلوکله دوزدور (That’s All Right)" (آرخا طرفینده "Blue Moon Of Kentucky") اوخوماقلا 1954-جو ایل جولای 19-دا ایشیق اوزو گؤردو و ممفیس رادیولاریندا آردیجیل سسلندیریلمه‌سی کؤلگه سینده ایگیرمی مین نوسخه ایله ساتیلدی. ایلک سینقلین فورمولاسینا اویغون (بیر اوزونده بلوز، دیگر اوزونده کانتری) بیر ایل عرضینده "Good Rockin Tonight / I Dont Care If The Sun Dont Shine" (سپتامبر، 1954)، "Milkcow Blues Boogie / You Are A Heartbreaker" (ژانویه، 1955)، "Baby, Lets Play House / I Am Left, You Are Right, She Is Gone" (آوریل، 1955)، "I Forgot To Remember To Forgot / Mystery Train" (آوقوست، 1955) سینقل‌لاری ایشیق اوزو گؤردو. بوتون بو ماهنی‌لار موغنّی‌نین استعدادی نی بیر آنلاملی شکیلده اونایلاماقلا یاناشی، اؤز گلیشدیرمه سینه گؤره الویس پریسلی‌نین محض سان رکوردز داکی ایشلرینه بورج‌لو اولان روک-اند-رولون کلاسیک نومونه‌لرینه چئوریلدی‌لر. قئید ائتمک لازیم‌دیر کی، موغنّی‌نین ایلک وال‌لارین‌داکی ماهنی‌لار روک-ن-رولل آدلاندیریلمیردی (بو تئرمین او دؤورده نادیر حال‌لاردا ایشلدیلیردی). اونلار کانتری‌نین یئنی طرز کیمی دیَرلندیریلیردی. بونا گؤره الویس پریسلی یه او ایللرده "Hillbilly Cat" ( "هیللبیل‌لی" – کانتری‌نین کؤهنلمیش آدلارین‌دان بیری) لقبی وئریلمیشدی. پریسلی‌نین ایلک دؤنملرده اوخودوغو ماهنی‌لار او دؤورون رادیو دینلییجی‌لرینده چاشقین‌لیق یاراتمیشدی. اونلار ماهنینی آغ دری‌لی موغنّی‌نین و یا زنجی‌نین اوخودوغونو موعین ائده بیلمیردی‌لر (او زامان‌لار ایرقی آیریسئچکی‌لیک آمریکانین گونئی اوستانلرینده آدی یاشاییش نورماسی ایدی). ماهنینین ژانری دا آنلاشیلماز ایدی (کوتلوی ماهنی‌لار عصرین اولین‌دن آیدین طرزده کاتئقوریالارا بؤلونموشدو). محض آمریکا مدنیتی‌نین بوتون ائلئمئنت‌لری‌نین بو جور سینتئزی الویس پریسلی‌نین بؤیوک قوللوقلاریندان ساییلیر.